section_heading: C4ISR
paragraph_text: VBCI vozilo u potpunosti je integrirano s C4ISR sposobnostima. C4ISR je engleska oznaka u vojsci koja označava da neko vojno vozilo, avion ili drugi dio vojne opreme ima mnogo, za vojnika važnih karakteristika. Tako oznaka C4 u prijevodu s engleskog označava (u ovom kontekstu) da vozilo ima mogućnosti komandnog, kontrolnog, komunikacijskog i računalnog vozila. Pod terminom "računalno vozilo" smatra se da je takvo vozilo opremljeno informacijskim tehnologijama. Oznaka ISR označava da vozilo može vršiti poslove izviđanja, nadzora i pronalaska mete.